CELEX: 62008CO0231
Language: sk
Date: 2009-02-03 00:00:00
Title: Uznesenie Súdneho dvora (ôsma komora) z 3. februára 2009.#Massimo Giannini proti Komisii Európskych spoločenstiev.#Odvolanie - Verejná služba Spoločenstva - Právo na spravodlivé súdne konanie - Porušenie článkov 4, 27 a 29 Služobného poriadku úradníkov - Zásada zákazu diskriminácie - Služobný záujem a povinnosť starostlivosti - Skreslenie dôkazov a pravidiel upravujúcich vykonávanie dôkazov - Odvolanie, ktoré je čiastočne zjavne neprípustné a čiastočne zjavne nedôvodné.#Vec C-231/08 P.

UZNESENIE SÚDNEHO DVORA (ôsma komora) 
      z 3. februára 2009
      Vec C‑231/08 P
      Massimo Giannini
      proti
      Komisii Európskych spoločenstiev
      „Odvolanie – Verejná služba Spoločenstva – Právo na spravodlivé súdne konanie – Porušenie článkov 4, 27 a 29 služobného poriadku úradníkov – Zásada zákazu diskriminácie – Záujem služby a povinnosť starostlivosti – Skreslenie dôkazov a pravidiel upravujúcich vykonávanie dôkazov – Odvolanie, ktoré je čiastočne zjavne neprípustné a čiastočne zjavne nedôvodné“
      Predmet: Odvolanie podané proti rozsudku Súdu prvého stupňa Európskych spoločenstiev (tretia komora) z 12. marca 2008, Giannini/Komisia
         (T‑100/04), ktorým Súd prvého stupňa zamietol žalobu, ktorou sa žalobca domáhal zrušenia rozhodnutia výberovej komisie výberového
         konania KOM/A/9/01 na vytvorenie rezervy pre budúci nábor riadiacich pracovníkov v oblastiach ekonomiky a štatistiky o nezapísaní
         žalobcu na zoznam úspešných uchádzačov v tomto výberovom konaní, ako aj priznania náhrady škody. Porušenie práva na spravodlivé
         súdne konanie spočívajúce v neprimeranej dĺžke konania. Porušenie článkov 4, 27 a 29 Služobného poriadku úradníkov, ako aj
         pojmu záujem služby a povinnosť starostlivosti. Porušenie zásady zákazu diskriminácie a pravidiel vykonávania dôkazov
      
      Rozhodnutie:      Odvolanie sa zamieta. Pán Giannini je povinný nahradiť trovy odvolacieho konania.
      
      Abstrakt
      1.        Konanie – Dĺžka konania pred Súdom prvého stupňa – Primeraná lehota – Kritériá posúdenia – Dôsledky
      2.        Odvolanie – Dôvody – Zopakovanie dôvodov a tvrdení predložených Súdu prvého stupňa – Neidentifikovanie uvádzaného nesprávneho
            právneho posúdenia – Neprípustnosť
      [Článok 225 ES; Štatút Súdneho dvora, článok 58 prvý odsek; Rokovací poriadok Súdneho dvora, článok 112 ods. 1 písm. c)]
      3.        Odvolanie – Dôvody – Nesprávne posúdenie skutkového stavu – Neprípustnosť – Preskúmanie posúdenia dôkazov Súdnym dvorom –
            Vylúčenie s výnimkou skreslenia
      (Článok 225ES; Štatút Súdneho dvora, článok 58)